7 ud af 10 bryggerier og tapperier har mistet over halvdelen af produktionen - 8 ud af 10 har reduceret medarbejderstaben.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Søren Kragballe, f. 1955, er profilredaktør på Finans. Han har i mere 25 år beskæftiget sig med erhvervsjournalistik. Efter praktiktiden på Jydske Tidende i Tønder og Kolding kom Søren i 1985 til Ritzaus Bureau i København. Herfra blev han i 1990 ansat på Dagbladet Børsen og skiftede til Jyllands-Postens erhvervsredaktion i 1999, hvor han har været siden. Han har primært beskæftiget sig med de store industrivirksomheder og har især en forkærlighed for de af selskaberne, der kan fremvise aner tilbage til tiden, hvor Jacobsen, Tietgen og H.N. Andersen regerede. Søren Kragballe er oprindeligt fra Sønderjylland og har tidligere spillet ishockey for Vojens, hvor det blev til tre Danmarksmesterskaber og en del landskampe.

Danskerne er stort set holdt op med at drikke øl under coronakrisen. Mange bryggerer og tapperier kæmper derfor for deres overlevelse efter et fald i produktionen på over 50 pct.

69 pct. af bryggerierne har mistet over halvdelen af produktionen, og hvert femte bryggeri og tapperi frygter for, at de må lukke, viser en undersøgelse fra Bryggeriforeningen.

»Det er helt afgørende med yderligere politiske tiltag, hvis de danske bryggerier skal overleve efter den 9. juni, når de udmærkede hjælpepakker ophører. Blandt andet bør bryggerierne fritages for at betale ølafgift i en periode, og den danske ølafgift bør derefter sænkes markant. Den høje danske ølafgift er en særskat, som ikke rammer andre brancher, og den fungerer som en stopklods for at få bryggerierne på fode igen,« siger direktør Niels Hald fra Bryggeriforeningen.

Bryggeriforeningen er brancheorganisation for bryggerier i Danmark og repræsenterer dermed broderparten af arbejdspladserne i sektoren. Både Carlsberg og Royal Unibrew er medlemmer.

Der arbejder ca. 4000 mennesker på danske bryggerier, fordelt på 216 bryggerier spredt ud over hele Danmark. Derudover skaber bryggerierne op mod 20.000 arbejdspladser i andre brancher.

Danske bryggerier omsætter globalt for mere end 70 mia. kr. med Carlsberg og Royal Unibrew, som de helt store trækheste.

I undersøgelsen fra Bryggeriforeningen svarer hver femte medlemsvirksomhed (19 pct.), at der er risiko for, at deres virksomhed må lukke.

Tallene underbygges at spørgsmålet til bryggerierne om, hvor meget af deres produktion de har mistet siden coronakrisens udbrud:

32 pct. har mistet over 80 pct.

26 pct. har mistet mellem 60 og 80 pct.

10 pct. har mistet mellem 40 og 60 pct.

10 pct. har mistet mellem 20 og 40 pct.

19 pct. har mistet op til 20 pct.

3 pct har ikke lidt volumentab

Volumentabet kan nærmest direkte henføres til den nedlukning, der har været af Danmark. Med cafeer, barer og restauranter lukkede er der kun afsætningen i detailhandlen tilbage.

»Vi opfordrer også politikerne til at have et særligt fokus på at hjælpe den nødstedte café- og restaurationssektor på fode igen. Flere af de mindre bryggerier, der nu balancerer på randen af konkurs, sælger normalt op til 80 pct. af deres øl til den lukkede restaurationssektor,” siger Niels Hald.

Bryggeriforeningens medlemmer har da også været nødt til at skære i antallet af medarbejdere. 8 ud af 10 bryggerier har reduceret i antallet af ansatte.

Branchen har i stor stil gjort brug af at søge om lønkompensation og kompensation for faste udgifter.

Alligevel har 13. pct. af medlemmerne været nødt til at afskedige ansatte. Både som rene fyringer og andre som midlertidigt hjemsendte.